CELEX: 22004D0110
Language: sk
Date: 2004-07-09 00:00:00
Title: Rozhodnutie spoločného výboru EHP č. 110/2004 z 9. júla 2004, ktorým sa mení a dopĺňa Príloha XVII (Duševné vlastníctvo) k Dohode o EHP

23.12.2004   
            
            
               SK
            
            
               Úradný vestník Európskej únie
            
            
               L 376/45
            
         
      ROZHODNUTIE SPOLOČNÉHO VÝBORU EHP
   
   
      Č. 110/2004
   
   z 9. júla 2004,
   ktorým sa mení a dopĺňa Príloha XVII (Duševné vlastníctvo) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha XVII k dohode bola zmenená a doplnená Dohodou o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (1).
            
         
               (2)
            
            
               Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (2), v znení opravy uverejnenej v Ú. v. ES L 6, 10.1.2002, s. 70, sa má začleniť do dohody,
            
         ROZHODOL TAKTO:
   Článok 1
   Príloha XVII k dohode sa mení a dopĺňa takto:
   
               1.
            
            
               Do bodu 7 (smernica Rady 92/100/EHS) a do bodu 9 (smernica Rady 93/98/EHS) sa pred text úpravy dopĺňa toto:
               „v znení:
               
                           —
                        
                        
                           
                              32001 L 0029: Smernica Európskeho parlamentu a Rady 2001/29/ES z 22. mája 2001 (Ú. v. ES L 167, 22.6.2001, s. 10), v znení opravy uverejnenej v Ú. v. ES L 6, 10.1.2002, s. 70.“
                        
                     
         
               2.
            
            
               Za bod 9d (smernica Európskeho parlamentu a Rady 98/44/ES) sa vkladá nasledujúci bod:
               
                           9e.
                        
                        
                           „32001 L 0029: Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, 22.6.2001, s. 10) v znení opravy uverejnenej v Ú. v. ES L 6, 10.1.2002, s. 70.
                        
                     Ustanovenia smernice sa na účely tejto dohody vykladajú s touto úpravou:
               Štáty EZVO sú vyzvané, aby na zasadnutia Kontaktného výboru vyslali svojich zástupcov.“
            
         Článok 2
   Texty smernice 2001/29/ES, v znení opravy uverejnenej v Ú. v. ES L 6, 10.1.2002, s. 70, v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 10. júla 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (3).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 9. júla 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. ES L 167, 22.6.2001, s. 10.
   
      (3)  Ústavné požiadavky sú uvedené.